《香城怀吴氏伯仲》
宋代·释德洪

西山遭雾雨，形胜久抑郁。云开谁使令，千峰为子出。

骨瑛淡如秋，谈笑极强倔。扶提登高阁，慷慨问陈迹。

特欣昙显醉，不受澄观律。加额想诸郎，豪气洗寒乞。

新庄花成轮，春生梦蝶室。清境乃不游，万壑同称屈。

洪崖清不杀，笑傲时出没。路逢骑雪精，挟以两橘栗。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。